《雪中偶成呈周明远》
宋代·李洪

巽二初分北帝权，忽飘瑞叶表丰年。
随车逐马难为比，入隙开帘绝可怜。
冻锁官梅枝袅娜，寒欺塞雁影联翩。
袁安门闭惟高卧，遥忆溪头访戴船。

作者简介：[约公元一一六九年前后在世]字不详，本扬州人，后寓居海盐，李正民之子。生卒年均不详，约宋孝宗乾道中前后在世。工诗。历知温州、藤州。其馀事迹均不详。洪著有文集二十卷，今仅存芸庵类稿六卷，《四库总目》不及十之三四。其诗时露警秀，七律尤工。